**Zapisnik**

1. konstituirajuće sjednice Upravnog vijeća TM

održane dana 29. siječnja 2020. godine s početkom u 14 sati

u prostorijama Tiflološkog muzeja

Sjednici su nazočni članovi Muzejskog vijeća:

Jelena Lešaja, ravnateljica Hrvatske knjižnice za slijepe

Vojin Perić, ravnatelj Dramskog kazališta slijepih i slabovidnih „Novi život“

Markita Franulić, ravnateljica Tehničkog muzeja Nikola Tesla

Nevenka Ćosić, viši kustos, Tiflološki muzej

Nina Sivec, viši kustos, Tiflološki muzej

i

Željka Bosnar Salihagić, ravnateljica Tiflološkog muzeja

Željka Bosnar Salihagić, ravnateljica TM, pozdravlja prisutne i otvara sjednicu te moli članove Upravnog vijeća da izaberu predsjednika, zamjenika i zapisničara Upravnog vijeća iz svojih redova. Nevenka Ćosić predlaže Markitu Franulić što jednoglasno prihvaćaju svi članovi vijeća.

Markita Franulić prihvaća mjesto predsjednice Upravnog vijeća te preuzima vođenje sjednice i predlaže sljedeći

DNEVNI RED

1. Konstituiranje Upravnog vijeća – izbor predsjednika, zamjenika predsjednika i zapisničara Upravnog vijeća
2. Usvajanje zapisnika 15. sjednice Upravnog vijeća TM
3. Poslovnik o radu Upravnog vijeća TM
4. Financijsko izvješće Tiflološkog muzeja za 2019. g.
5. Izvješće o radu Tiflološkog muzeja za 2019. g.
6. Razno

Ad.1. Nakon izbora predsjednice, članovi UV predlažu kandidate za zamjenika predsjednice i zapisničara. Za zamjenicu predlažu Jelenu Lešaju, a za zapisničarku Ninu Sivec. Prijedlozi se jednoglasno usvajaju.

Ad.2. Članovi Upravnog vijeća jednoglasno prihvaćaju zapisnik 15. sjednice Upravnog vijeća TM.

Ad.3. Ravnateljica obavještava članove Upravnog vijeća kako je Poslovnik o radu Upravnog vijeća TM usvojen te kako su unesene promjene Muzejsko/Upravno vijeće.

Ad.4. Voditelj računovodstvenog odjeljka, Vladimir Tremac, se na poziv pridružuje sjednici Upravnog vijeća i iznosi Izvješće o financijskom poslovanju za 2019. g. te navodi:

„Tijekom 2019-te godine TM je prihodovao 2.870.988 Kn što je povećanje od 20,9% u odnosu na prethodnu godinu. Razlog povećanja je priznavanje prihoda s temelja tekućih pomoći izvanproračunskih korisnika koje se odnose na zapošljavanje dviju pripravnica krajem prethodne godine. Prihodi iz nadležnog proračuna za financiranje rashoda za nabavu nefinancijske imovine povećani su temeljem programa participacije u sanaciji kotlovnice zgrade Hrvatskog saveza slijepih u kojoj TM zakupljuje poslovni prostor. Tijekom 2019. godine u TM je organizirana stručna edukacija Muzej za sve, a prihodi od organizacije edukacije zabilježeni su na kontu prihoda od pruženih usluga. Troškovi službenih putovanja veći su u odnosu na prethodnu godinu zbog prisustvovanja na međunarodnoj ICOM konferenciji u Japanu, a ostali materijalni rashodi zbog specifičnosti programa u 2019. godini.

Stanje žiroračuna na dan 31.12.19. iznosi 249.073 kn, dio sredstava (15.000 €) odnosi se na primljen predujam za sudjelovanje u EU projektu koji još nije realiziran, a ostatak za podmirenje obveza koje dospijevaju u 2020. godini.

Ukupni manjak prihoda i primitaka za 2019. godinu je 45.007 Kn, a zajedno s prenesenim manjkom iz prethodnih razdoblja iznosi 109.807 Kn.“

Nakon kraće diskusije, Upravno vijeće Tiflološkog muzeja donosi

ODLUKU

kojom se jednoglasno usvaja Izvješće o financijskom poslovanju za 2019. g.

Ad.5. Željka Bosnar Salihagić po točkama prezentira Izvješće o izvršenju programa rada Muzeja za 2019. g. Napominje kako je iz Izvješća vidljivo kako se u 2019. godini puno radilo. Djelomično je to, navodi, zbog toga što su tijekom 2019. u muzeju bile zaposlene dvije pripravnice, jedna za radno mjesto muzejske pedagoginje, druga za radno mjesto dokumentaristice, potom jedna djelatnica na osposobljavanju i jedna kolega koji je bio na zamjeni za kolegicu koja je bila na porodiljnom. Ravnateljica ističe neke dijelove Izvješća pa tako navodi kako je izvršena restauracije vrijedne arhivske građe, kako je u okviru fototeke evidentirano više od 200 fotografija vezanih uz muzejske programe te kako je obavljena revizija upisanih podataka u bazi S++. Izvršeni su upisi u dokumentacijske fondove te su izvršeni prijepisi Knjige pohrane i Knjiga ulaska i izlaska muzejskih predmeta u računali program M++. Što se tiče stručnog rada i tu obavljen veliki posao u smislu kataloških obrada muzejskih predmeta. Ravnateljica ističe kako su djelatnici u tijeku 2019. godine sudjelovali na raznim kongresima i savjetovanjima sa izlaganjem pa ističe neke poput ICOM-ovu konferenciju u Japanu, skup muzejskih dokumentarista, stručni skup uz izložbu Josef i Anni Albers i dr. Nadalje, publicirano je ukupno 14 radova stručnih djelatnika. Tiflološki muzej je kao partner sudjelovao u projektu UNESCO4ALL TOUR te su stručni djelatnici koje su uključeni u rad ovog projekta izvršili sve poslove predviđene projektom prema terminskom planu. Ravnateljica ukratko predstavlja projekt i ističe kako je izvršen veliki posao. Posebno naglašava program pod nazivom *Edukacija- Muzej za sve* te objašnjava kako se radi o dvodnevnim edukacijama za zainteresirane muzejske djelatnike hrvatskih muzeja. Cilj edukacije je upoznati djelatnike u kulturi s teorijskim i praktičnim znanjima koja su potrebna u radu s posjetiteljima s invaliditetom. U 2019. su održane dvije edukacije. Što se tiče izložbenog programa, ravnateljica navodi održane izložbe u Tiflološkom muzeju i izvan njega. To su multisenzorna izložba Rava, zatim izložba *S druge strane objektiva-Hommage a Davor Šiftar* i izložba *Gabrijela Butković-Opipljivost forme.* Organizirana je i pokretna izložba *Kuc, kuc, ovdje Tiflološki muzej* koja je putovala po Hrvatskoj i koja je otvorena na deset različitih lokacija, kulturnih ustanova. Ravnateljica navodi kako je programe Tiflološkog muzeja u 2019. zahvaljujući manifestacijama poput *Festivala znanosti* i *Znanstvenog piknika* pratilo ukupno 37 440 posjetitelja, od toga u prostoru TM skoro 4000 posjetitelja.

Nakon kratke diskusije Upravno vijeće donosi

ODLUKU

Kojom se usvaja Izvješće o izvršenju programa rada Tiflološkog muzeja za 2019. godinu.

Ad.6. Pod točkom razno nije bilo rasprave.

Sjednica Muzejskog vijeća završila je 15:05 sati.

Zapisničarka: Predsjednica Upravnog vijeća:

Nina Sivec Markita Franulić